
Projekti “Euro Rus Fort Tour, Unikaalse Euroopa ja Vene kindluste ansambli kui ühtse turismitoote arendamine ning ajaloolise ja kultuuripärandi säilitamine” sildfinantseerimine ja omafinantseeringu kinnitamine
Otsus võtakse vastu Kohaliku omavalitsuse korralduse seaduse § 22 lõike 1 punkti 8 alusel.

1. ASJAOLUD JA MENETLUSE KÄIK

Narva Linna Arenduse ja Ökonoomika Amet valmistab ette projekti “Euro Rus Fort Tour, Unikaalse Euroopa ja Vene kindluste ansambli kui ühtse turismitoote arendamine ning ajaloolise ja kultuuripärandi säilitamine”  selle järgnevaks esitamiseks Interreg III A programmi. Projekt näeb ette Narva ja Jaanilinna kindluste ühise turismimarsruudi loomist, vajalike uuringute läbiviimist, reklaamikampaania korraldamist ja trükiste koostamist ning uuringud UNESCO taotluse koostamiseks. Projekti üldsumma on 4 850 446 krooni, millest Narva linna omafinantseering moodustab 477 221  krooni. 

Interregi III A programmi (ERDF) kohaselt peab taotleja algul ise esimese aasta  projekti kulud katma, sest ERDF-i toetus laekub pärast poolaasta aruande aktsepteerimist.  

Narva Linnavolikogu otsusega on vaja kinnitada projekti omafinantseering ja anda Linnavalitsusele luba võtta sildfinantseeringut projekti kulude katmiseks.

2. ÕIGUSLIKUD JÄRELDUSED

Projektide omafinantseeringu kinnitamine ja sildfinantseerimiseks loa andmine on võimalik Narva Linnavolikogu otsusega, sest see ei ole seadusega antud kellelegi teise kinnitada. Seoses sellega on Narva Linnavolikogul õigus vastavalt Kohaliku omavalitsuse korralduse seaduse § 22 lõike 1 punktile 8 antud otsust vastu võtta.

3. OTSUS

Tulenevalt eeltoodust ja lähtudes Kohaliku omavalitsuse korralduse seaduse § 22 lõike 1 punktist 8 kinnitada projekti “Euro Rus Fort Tour, Unikaalse Euroopa ja Vene kindluste ansambli kui ühtse turismitoote arendamine ning ajaloolise ja kultuuripärandi säilitamine” omafinantseering 477 221  krooni ulatuses ja anda Linnavalitsusele luba sildfinantseeringu võtmiseks.

4. VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

5. OTSUSE JÕUSTUMINE

Otsus jõustub seadusega sätestatud korras.

